Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 997/13/5511	Žilina, 3.2.2014
EEČ : 2-43-65-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 23.11.2013 v čase o 21.38 hod. pri fontáne v parku na Sade na studničkách v Žiline prechovával v malom priesvitnom vrecúšku neznámu sušenú rastlinu zelenej farby s presne nezistenou hmotnosťou, pričom skúmaním KEÚ PZ bolo zistené, že sa jedná o rastlinný materiál rodu cannabis o hmotnosti 0,52 g s obsahom THC v množstve schopnom ovplyvniť psychiku človeka, čo zodpovedá minimálne dvom obvykle jednorázovým dávkam drogy, pričom rastliny rodu cannabis sú uvedené v I. skupine omamných látok a THC v I. skupine psychotropných látok v zozname omamných a psychotropných látok uvedených v Zákone č. 139/98 Z. z.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ Žilina-východ pod sp. zn. ČVS: ORP-2486/ZV-ZA-2013 zo dňa 23.11.2013 bolo začaté trestné stíhanie vo veci prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. Uznesením pod tým istým číslom zo dňa 02.01.2014 bolo podľa § 206 ods. 1 Tr. por. vznesené obvinenie XXXXX pre hore uvedený skutok kvalifikovaný podľa § 171 ods. 1 Tr. zák. 

Po skončení skráteného vyšetrovania bol mi povereným príslušníkom PZ doručený spisový materiál z ktorého zisťujem, že voči obvinenému je vedené trestné stíhanie pre prečin, ktorého horná hranica neprevyšuje 5 rokov. Obvinený sa k skutku priznal, svoje konanie oľutoval, jeho priznanie bolo vykonané vážne a zrozumiteľne a toto bolo potvrdené aj vykonanými dôkazmi. Ďalej bolo zistené, že obvinený pracuje, v registri trestov záznam nemá a neboli zistené ani žiadne iné závady v jeho 
2

správaní. Boli teda splnené všetky podmienky pre podmienečné zastavenie trestného stíhania. Obvinenému som zároveň určila skúšobnú dobu v trvaní 1 rok. 

Podľa § 216 Tr. por. za splnenia podmienok uvedených v tomto paragrafe prokurátor môže zastaviť trestné stíhanie, vychádzajúc z tohto ustanovenia Trestného poriadku, rozhodla som tak ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka